GiliGold/VAD_KnessetCorpus huggingface dataset:
משה גפני: אתם מוציאים את אנשי המקצוע, אתם גורמים נזק למערערים, אתם מביאים שופט - - -
שירי לנג: אבל - - -
משה גפני: את לא שומעת אותי בגלל שאת כבר חושבת על מה את מגיבה לי.
משה גפני: אצלי שופט הוא בשר ודם.
אביבה אטיאס: נכון, הוא בשר ודם.
אביבה אטיאס: נכון, הוא בשר ודם על כל יתרונותיו וחסרונותיו.
ציון פיניאן: לפעמים השופט הוא יותר דם מאשר בשר.
משה גפני: הוצאתם את אנשי המקצוע, שמתם שופט שתלוי בהחלטה של הנהלת בתי המשפט.
משה גפני: אני א ומר לכם שאם אני הנהלת בתי המשפט, אני ברוב המקרים שם שופט בדימוס.
משה גפני: עם כל הכבוד, אני מכיר את הנהלת בתי המשפט יותר טוב מכם.
משה גפני: אני מנהל איתם דיונים גם על השכר שלהם וגם על התקנים שלהם.
משה גפני: אומר לי כל הזמן מנהל בתי המשפט: יש לנו בעיה עם הנושא של התקנים של השופטים.
משה גפני: האוצר לא נותן לנו מספיק תקנים ואנחנו נמצאים באינפלציה ומשפטים נדחים להרבה מאוד זמן.
משה גפני: בחיים היומיומיים אנשים יכולים לחכות 5 שנים לפסיקה.
משה גפני: אם אני הנהלת בתי המשפט, אני שם שופטים בדימוס.
גרבר ליאת: אבל זה לא המצב היום.
גרבר ליאת: עובדה היא שזה לא המצב היום.
זיו שרון: אתם לא נמצאים בשטח.
משה גפני: אני רק משלים את המשפט ומכאן ואילך אתם יכולים לדבר עד שבוע הבא.
משה גפני: יהיה כתוב בחוק שמוציאים את אנשי המקצוע ושמים שופט מכהן.
משה גפני: רק לפרוטוקול, כל הדברים שאמרתי בהומור, נאמרו בהומור וזה לא קשור בכלל לדיון.
דין ליבנה: בדיון אצל המשנה ליועץ המשפטי לממשלה בנושא הצעת החוק הזאת - - -
משה גפני: אתם רוצים התייעצות?
דין ליבנה: לא, תודה.
דין ליבנה: בדיון מלפני כמה חודשים אצל המשנה ליועץ המשפטי לממשלה בדיוק בנושא הזה, סיכם המשנה ליועץ המשפטי לממשלה, מייק בלאס - - -
משה גפני: ספי, אתה לא מקשיב מתי שאתה צריך להקשיב.
משה גפני: היה דיון אצל מייק בלאס אז שאלתי אותו מי זה.
דין ליבנה: אחד מהמשנים ליועץ.
דין ליבנה: בדיון סוכם שראוי שימונו שופטים שעסקו בעבר בנושאי מס וביכולתם להתמודד עם כמות התיקים הרבה.
משה גפני: בחור חכם.
דין ליבנה: המשנה ליועץ המשפטי לממשלה פנה ליחידת מינויי השר וביקש מהם להקפיד על הנושא.
משה גפני: הם לא ענו לו תשובה.
דין ליבנה: זה אחד.
דין ליבנה: שניים, צריך להגיד שכל עניין ניגוד העניינים נידון הרבה מאוד שנים אבל הוצף בעיקר - - -
משה גפני: מה לא טוב במה שאני אומר?
משה גפני: אני מקבל את העמדה של מייק בלאס רק לצורך העניין הזה.
משה גפני: אני לא מקבל את עמדתו לגבי תשובות שהוא צריך לתת אבל לגבי העניין הזה אני מקבל את עמדתו.
משה גפני: מה הבעיה, נשים את זה בחוק?
משה גפני: שיהיה שופט מכהן שעסק בנושא של מיסוי מקרקעין.
גרבר ליאת: שעסק בנושא מיסוי מקרקעין זאת בעיה.
גרבר ליאת: גם במס הכנסה אנחנו לא מחייבים דבר כזה.
דין ליבנה: שופט ממונה - - -
משה גפני: אני מסכים שיש הרבה בעיות בעניין הזה.
משה גפני: הצגתם את זה יפה.
משה גפני: מוציאים את אנשי המקצוע.
משה גפני: אנחנו מעדיפים שלא יהיה ניגוד עניינים על פני אנשי המקצוע וזה החוק הזה.
משה גפני: מוציאים את אנשי המקצוע, שלדעתכם יש להם ניגוד עניינים כי הם מייצגים נישומים וכאלה שצריכים לשלם.
משה גפני: בסדר, לא מתווכח על זה.
משה גפני: אבל אז, אם אתם הופכים את זה לדן יחיד, אתם חייבים לחזק את הדן היחיד, שהוא יהיה איש צעיר יותר, מכהן.
משה גפני: לא שיביאו מישהו מבוגר שעכשיו יתחיל ללמוד את העניין.
משה גפני: זה מה שאני טוען.
משה גפני: תחזקו את הדן היחיד, זה הכול.
אביבה אטיאס: אנחנו אז קיבלנו התחייבות מהנהלת בתי המשפט.
משה גפני: ההתחייבות של הנהלת בתי המשפט לא שווה כקליפת השום ואני אגיד לך מדוע.
אביבה אטיאס: בשטח - - -
משה גפני: עזבי את השטח, אני אגיד לך מדוע.
משה גפני: השופט גל, שהוא אדם רציני ונחמד, הוא מחויב קודם כל לבתי המשפט ולא לכם.
משה גפני: כשהוא יראה שאנשים מחכים לפסקי דין 5 שנים בגלל שיש עומס.
משה גפני: הייתי פעם גם שותף לדיון כזה.
משה גפני: אגף התקציב אמר: השנה לא תקבל תוספת.
משה גפני: הוא אומר: עכשיו אני צריך למנות שופט למיסוי מקרקעין.
משה גפני: יש לי שופט בן 75 שאני צריך לתת לו כבוד ואני לא אפגע בבתי המשפט.
משה גפני: הוא קודם מחויב לבתי המשפט, ובצדק, ולא לכם.
משה גפני: אתם כינור שני.
משה גפני: איך אפשר לתקן את זה?
משה גפני: לקבוע את זה בחוק ולחייב אותו.
אביבה אטיאס: אז אם אין כסף לזה, אז נישאר עם המצב של ניגוד העניינים.
משה גפני: זה מתאים לי להגיד, לא לך.
משה גפני: להכניס מישהו לפינה בצורה כזאת.
משה גפני: מה רצית שאני אגיד עכשיו?
משה גפני: מה את מציעה שאני אעשה?
משה גפני: להביא כסף?
משה גפני: להגיד שאני בעד ניגוד עניינים?
שירי לנג: אתה בעצם יוצא מנקודת הנחה ששופט מכהן זה בהכרח יותר טוב משופט בדימוס.
משה גפני: אמרתי ששופט מכהן הוא אדם צעיר יותר.
שירי לנג: צעיר ופחות מנוסה.
שירי לנג: בנוסף לכך, אני יכולה - - -
משה גפני: אני לא יודע להסביר את עצמי.
שירי לנג: אני יכולה למנות שופט מכהן שהוא לא בהכרח מבין במיסים.
משה גפני: בסדר, אבל אתם לא רשעים, אתם אנשים טובים.
שגית אפיק: אבל מדובר פה בערר בסוגיות ספציפיות, מורכבות, מקצועיות.
שגית אפיק: אם אפשר אני רוצה עוד שתי שאלות.
שגית אפיק: אחד, למה זה ערר ולא ערעור?
שירי לנג: אני רוצה להמשיך להגיב.
שירי לנג: כמו ששופט מכהן ייקח לו זמן להתמקצע בנושא הזה, אז גם לשופט בדימוס ייקח את אותו הזמן.
שירי לנג: אין הבדל מהבחינה הזאת.
שירי לנג: בנוסף, אנחנו צריכים לחשוב על כלל המערכת.
משה גפני: הגמרא אומרת: "אינו דומה מי ששונה את פרקו בגיל צעיר למי ששונה את פרקו בגיל מבוגר".
משה גפני: הגמרא אומרת שמי ששונה את פרקו בגיל צעיר דומה לדף חלק שעל זה כותבים וממי ששונה בגיל מבוגר דומה למי שכותב על נייר מחוק.
משה גפני: כך כתוב בגמרא.
שירי לנג: קודם כל, היום 70 זה כבר לא כל-כך מבוגר.
שירי לנג: תוחלת החיים עלתה - - -
משה גפני: אני לא אמרתי כלום, עכשיו דיברתי רק על הגמרא.
משה גפני: עכשיו אני מנסה להסביר, אבל אני לא אצליח מפני שאתם באתם עם דעה מוקדמת.
משה גפני: אני מנסה להסביר שכשמישהו צריך להיכנס למיסוי מקרקעין והוא בן 40 לבין מי שצריך להיכנס למיסוי מקרקעין והוא בן 75, ההבדל הוא גדול.
משה גפני: הקדמתי ואמרתי שאני מכבד את האנשים המבוגרים.
משה גפני: להיפך, מורי הדרך שלי שמהם אני מקבל הוראות הם בני 97 ומעלה, חדים כתער.
משה גפני: שלא תהיה אי הבנה במה שאני אומר.
משה גפני: אבל כשעושים חוק ומוציאים את אנשי המקצוע ומכניסים שופט – אתם צריכים להיות מאוד זהירים בעניין הזה משום שצריך לדאוג לנישומים, צריך לדאוג למערערים.
משה גפני: דווקא מוצא חן בעיניי איך שהיא תוקעת אותי לפינה, שאני בעד ניגוד עניינים – בסדר.
משה גפני: אני לא בעד ניגוד עניינים.
משה גפני: אנחנו נתכנס לסיכום כי אני רואה שלא נגיע להסכמה.
משה גפני: אני אצטרך תשובה רשמית של הנהלת בתי המשפט ותחשבו על הפיתרון.
משה גפני: בקצרה, כי אנחנו צריכים לעבור להעברות תקציביות לבית המשפט.
זיו שרון: לטעמי, עם יד על הלב, קצת התבלבל המסלול לאנשי הנהלת בתי המשפט.
זיו שרון: כשהם התחילו את חקיקת החוק הם חשבו על איזו סוגיה חקיקתית של ניגוד עניינים.
זיו שרון: כשהם היו צריכים לחשוב על העניין שיש פה פרט מול המדינה ולכן זה צריך להיות בבית המשפט המחוזי, פתאום החלק החוקתי התבלבל להם וענייני התקציב ומיעוט השופטים האפילו כערך על העניין הספציפי הזה.
זיו שרון: לא יכול להיות שכשאזרח בא לריב את ריבו בבית המשפט מול החלטה קודמת של המדינה, ולכן זה צריך להיות בבית המשפט המחוזי, שזה לא יהיה בבית משפט מחוזי אלא יהיה בסופו של דבר לפי הצרכים של הנהלת בתי המשפט.
זיו שרון: אם זה מס, זה צריך להיות בבית המשפט.
זיו שרון: ברגע שלא יקראו לזה בית דין אלא ערעור, הנהלת בתי המשפט לא תתייחס לזה כאל בן אחר ושונה שמשבצים אליו אחרת.
זיו שרון: לא יכול להיות שזה המצב, נקודה.
זיו שרון: מעבר לכך.
זיו שרון: אני חוזר, לא הטעיתי את ועדת הכספים.
זיו שרון: אני חייב לומר גם כאן.
זיו שרון: באותה הזדמנות שמטפלים בכול, חייבים ל טפל גם בסדרי הדין.
זיו שרון: זה ששופט מחייב אבל זה לא כתוב, המדינה או המחוקק לא קבע דין זהה למדינה כשהיא מגיעה לבית המשפט ודין זהה לאזרח כשהוא מגיע לבית המשפט.
זיו שרון: האזרח מחויב למסור את עמדתו והמדינה איננה מחויבת למסור את עמדתה אלא תלויה ברצון של שופט, זה לא תקין.
משה גפני: חרגתי כבר הרבה מזמן.
משה גפני: אני רוצה לדעת את עמדתך.
משה גפני: תגיד לי, לפי עמדתך – אני לא חייב לקבל את עמדתך ויכול להיות שבסוף נקבל את עמדת הממשלה.
משה גפני: אתה בעד דן יחיד?
זיו שרון: אני בעד דן יחיד, שופט מכהן.
משה גפני: תענה על השאלות שלי כי כבר התבלבלתי.
משה גפני: אתה בעד דן יחיד, אתה לא מתנגד לזה?
זיו שרון: אני לא מתנגד ובלבד שיהיה בית משפט רגיל.
משה גפני: אפילו שלא יהיו שם את אנשי המקצוע, דהיינו, עורכי דין, רואי חשבון ושמאים, בסדר.
משה גפני: בדן יחיד אתה מסכים שי היה גם שופט בדימוס?
זיו שרון: לא.
זיו שרון: סיבה אחת היא, שאני חי את הניסיון הפרקטי.
זיו שרון: שנית, הנושא של ריב של אזרח עם המדינה על מיסיו, זה נושא שראוי שיתברר בבית משפט.
שירי לנג: זה בית משפט.
זיו שרון: זה לא בית משפט.
זיו שרון: זה שאתם מתייחסים במינויים - - -
משה גפני: זיו, אם אנחנו נכתוב בחוק שיהיה דן יחיד ויצאו אנשי המקצוע כמו שהממשלה מבקשת, אבל הוא יהיה שופט מכהן.
משה גפני: אתה תומך?
זיו שרון: כן.
משה גפני: אני רוצה תשובה על זה לישיבה הבאה.
שירי לנג: יכול מאוד להיות שמנהל בתי המשפט יבוא בעצמו להסביר לוועדה מדוע יש צורך לשמור על האפשרות למינוי שופט בדימוס.
משה גפני: בסדר, התקדמנו.
משה גפני: אני לא בעד ניגוד עניינים, גם לא אצל שופטים ויש לי כמה דוגמאות.
משה גפני: תודה רבה, הישיבה נעולה
משה גפני: על סדר-היום: הצעת חוק הביטוח הלאומי (תיקון מס' 7)(תיקון מס' 2)(זכאות לקצבת זקנה לעקרת בית ולאלמנה בת קצבה שמלאו להן 82 שנים), התשע"ב-2012.
משה גפני: אנחנו ממשיכים את הישיבה של אתמול בעניין של הבריאות.
משה גפני: אני רוצה לומר שאתמול דיברתי עם סגן שר הבריאות, הרב ליצמן, והוא אמר לי שהוא מאוד מבקש שנעביר את זה.
משה גפני: הוא מאוד תומך בזה וזה מאוד יעזור לעניין ולמטרות שמשרד הבריאות עוסק בהן.
משה גפני: דיברתי הבוקר עם מנכ"לית המוסד לביטוח לאומית, אסתר דומיניסיני.
משה גפני: היא אמרה לי שהיא גם תומכת בעניין ובתנאי – עו"ד קרת, אני מתנצל שעקפתי אותך.
רועי קרת: לא עקפת אותי.
משה גפני: חשוב לי לדעת מה אומרת מנכ"לית המוסד לביטוח לאומי.
משה גפני: באמת, הליך החקיקה כאן הוא מאוד מסורבל.
משה גפני: לא היה צריך שזה יקרה.
משה גפני: האשמה היא לא בנו וגם לא בכם ואני לא אטיח עכשיו האשמות במי שצריך להאשים אותו בעניין הזה.
משה גפני: המטרה היא מטרה ראויה.
משה גפני: היא אמרה שהיא מבקשת שמשרד האוצר ישפה את המוסד לביטוח הלאומי.
משה גפני: יש ויכוח גדול לגבי העניין הזה.
משה גפני: זה נמצא בוועדה לאיתנות פיננסית.
יאיר זילברשטיין: גם שם כנראה יש ויכוחים על הדבר הזה.
משה גפני: היא אומרת שלא, ה יא אומרת שהכיוון הוסכם.
משה גפני: לא חשוב, אני לא נכנס לעניין הזה כי נסתבך.
משה גפני: היא הבהירה לי את הויכוחים שיש לה.
אביבה גייבל: אני ממנהל המחקר בביטוח הלאומי.
משה גפני: מייד אני אאפשר לך.
משה גפני: היא אומרת שמכיוון שהמטרה היא ראויה והנושא חשוב וזה חשוב לכולם, אז היא כמובן דורשת שמשרד האוצר ישפה אותה על הכסף הזה.
משה גפני: היא לא תתנגד מבלי להיכנס לעניין של הצורה.
אביבה גייבל: רציתי להעיר.
אביבה גייבל: המגמה שלנו היתה שהוצאות האשפוז, כולל הוועדה לאיתנות פיננסית והמלצת מנהל המחקר, שהוצאות האשפוז יעברו דרך אוצר המדינה כי זה מקשה עלינו.
אביבה גייבל: לכן אנחנו עכשיו הולכים להגדיל את זה.
אביבה גייבל: לדעתנו אפשר היה להגדיל את זה אולי דרך סל הבריאות ולא דרך חוק הביטוח הלאומי, דרך השלמת הסל.
משה גפני: כשאני דיברתי עם אנשי משרד האוצר לפני שבועות ארוכים, אני לא רציתי להיכנס לעניין הזה.
משה גפני: עד שנגיע לעובדה הזאת שזה י עבור דרך סל הבריאות ודרך אוצר המדינה – אני חושב שאפילו אתם צודקים אבל אני לא נכנס לפרט הזה.
משה גפני: אני גם לא בטוח שדיון כזה יתקיים כאן בוועדה.
משה גפני: ככל הנראה הוא יתקיים בוועדת העבודה, הרווחה והבריאות.
משה גפני: לא בדקתי עוד לאיזה מסקנות תגיעו.
משה גפני: אם ננהל עכשיו את הויכוח על אותם 30 מיליון שקל שהם מאוד חיוניים בנושא של הפגיות, אנחנו לא נגמור את העניין הזה ולא נקדם את זה לשום מקום.
משה גפני: אמרה לי את זה גם אסתר דומיניסיני.
משה גפני: היא לא מורידה כמלוא הנימה את העמדה של הביטוח הלאומי בויכוח, כולל האיתנות הפיננסית, בהעברת הכסף הזה.
משה גפני: הוא לא מעלה ולא מוריד.
משה גפני: זה לא כאילו המוסד לביטוח לאומי מודה שאכן זה צריך לעבור דרך המוסד לביטוח לאומי.
משה גפני: הוא לא מודה בזה.
משה גפני: הויכוח יימשך במלוא עצמתו והוא יכלול, אם נאשר, גם את הכסף הזה.
משה גפני: לדעתי היא אומרת מתוך ראייה בריאה שהיא לא רוצה לעכב דבר שלדעת כולם הוא דבר טוב וחיוני, בגלל הויכוח הגדול, אבל שתדע שאני לא משנה את עמדתי כמלוא הנימה.
חיזקיה ישראל: אם מתקנים כרגע את מנגנון הגבייה של הביטוח הלאומי - - -
יאיר זילברשטיין: לא מתקנים.
חיזקיה ישראל: איך אתה תעביר את זה?
חיזקיה ישראל: איך תשפה את הביטוח הלאומי?
יאיר זילברשטיין: דרך סעיף 32 לחוק.
חיזקיה ישראל: יש שני דברים מרכזיים שעברו פה בוועדה.
חיזקיה ישראל: הביטוח הלאומי צריך להיות משופה חזרה בכספים.
חיזקיה ישראל: אחד זה הוסבר אתמול.
חיזקיה ישראל: התקרה שירדה מ-8 ל-5, 8 פעמים השכר הבסיסי ל-5 פעמים השכר הבסיסי, תקרת הגבייה של הביטוח לאומי, האוצר לקח הנחת יסוד שזה ימשיך להיות 8 בשנת 2012 והיה צריך לרדת ל-5 פעמים השכר הב סיסי.
חיזקיה ישראל: ה משמעות היא שנלקחים כ-400 מיליון שקל בעניין הזה מתקציב הביטוח הלאומי שלא בצדק.
חיזקיה ישראל: כלומר, האוצר היה צריך להעביר עוד 400 מיליון שקל.
חיזקיה ישראל: לא לקחת מהמוסד לביטוח לאומי אלא להעביר.
חיזקיה ישראל: הדבר השני.
חיזקיה ישראל: נחקקו בכנסת קנסות מנהליים.
חיזקיה ישראל: בנושא של הקנסות המנהליים האוצר לקח מראש בשנת 2011 200 מיליון שקלים, כאשר בפועל החקיקה הזאת התחילה ב-1.1.2012 ולא ב-2012.
חיזקיה ישראל: כנ"ל גם 2012.
חיזקיה ישראל: כלומר, יש פה סדרה של דברים שניתן לתקן אותם.
חיזקיה ישראל: אני לא רוצה לעכב את העניין הזה אבל צריך לתקן אותם.
יאיר זילברשטיין: אני אגיד בקצרה מבלי להתייחס לכל הנושאים הכלליים שאנשים העלו פה.
משה גפני: אתה מגובה פה עם ייעוץ משפטי של משרד האוצר?
יאיר זילברשטיין: ג'לאל פה.
יאיר זילברשטיין: מאז אתמול הלכנו גם לתאם את המספרים - - -
משה גפני: אני רוצה להבין את שיטת העבודה שלכם.
משה גפני: למה את מה שאפשר לפזר על חודש אתם עושים בשעתיים?
יאיר זילברשטיין: אני חושב שהמספרים פה מסוכמים על-ידי כולם, הן על-ידי משרד הבריאות והן על-ידי המוסד לביטוח לאומי.
יאיר זילברשטיין: עבדנו על הנוסח אחר-הצהריים והועבר נוסח שמקובל על כולם.
משה גפני: אל תדבר בשם כולם, תגיד מה אתה אומר.
משה גפני: אתה רוצה שאני אגיד לך מה אומרים עליכם בכל הגופים שהזכרת עכשיו?
יאיר זילברשטיין: עלי זה בוודאי מקובל.
יאיר זילברשטיין: יושבים פה כולם.
משה גפני: עזוב את כולם.
משה גפני: בסופו של דבר אנחנו נצטרך להחליט.
יאיר זילברשטיין: שלחתם אותנו להגיע להסכמות.
שגית אפיק: ג'לאל, תקריא את הנוסח?
ג'לאל סויטאת: "תיקון חוק הביטוח הלאומי תיקון סעיף 32(ג2) 1.
ג'לאל סויטאת: בחוק הביטוח הלאומי (נוסח משולב), התשנ"ה-1995 (להלן – חוק הביטוח הלאומי), בסעיף 32(ג2), במקום "151.
ג'לאל סויטאת: 6" יבוא "237" ובסופו יבוא: "ובשיעור שיוסכם בין שר האוצר לבין המוסד שיתחשב בגידול שחל במספר מענקי האשפוז שישלם המוסד" - - -
שגית אפיק: עשית תיקון ביחס לנוסח שמונח אצל חברי הכנסת ובסופו יבוא: במקום "בסכום האמור יעודכן" יהיה "ובשיעור שיוסכם" - - -
ג'לאל סויטאת: "או בשיעור".
משה גפני: תגיד שזה תיקון בגלל שלא הבנתי.
ג'לאל סויטאת: זה בנוסף.
משה גפני: חשבתי שאני לא מבין מה שאתה קורא בגלל שלא למדתי את בליבה.
משה גפני: מתברר שמחקת.
ג'לאל סויטאת: "ובסופו יבוא: ובשיעור שיוסכם בין שר האוצר לבין המוסד שיתחשב בגידול שחל במספר מענקי האשפוז שישלם המוסד, לעומת השנה הקודמת".
שגית אפיק: זה בעצם תיקון לעניין השיפוי.
שגית אפיק: תסביר לנו אותו, בבקשה.
ג'לאל סויטאת: היום בסעיף 32(ג2) לחוק הביטוח הלאומי כתוב "הסכום האמור יעודכן מעת לעת בשיעור העדכון כהגדרתו בלוח ב1".
משה גפני: זה השיפוי.
ג'לאל סויטאת: כן.
ג'לאל סויטאת: שיעור העדכון הקבוע בלוח ב1 הוא שיעור העדכון לפי העדכון של מחיר יום אשפוז.
ג'לאל סויטאת: קיבלנו הערה מהמוסד לביטוח הם לאומי.
ג'לאל סויטאת: הם רצו שבנוסף לשיעור העדכון של מחיר יום אשפוז, שיהיה שיעור עדכון נוסף שהוא שיעור שיוסכם בין שר האוצר לבין המוסד שיתחשב בגידול שחל במספר מענקי האשפוז.
משה גפני: אז קיבלתם את העמדה שלהם.
ג'לאל סויטאת: "2.
ג'לאל סויטאת: הסכום האמור בסעיף קטן (1) יעודכן ביום כט' בטבת התשע"ד (1 בינואר 2014), בשיעור עליית מחיר יום אשפוז, כ משמעו בלוח ב'1, בתקופה שבין יום ט' בניסן התשע"ב (1 באפריל 2012) לעומת יום כט' בטבת התשע"ד (1 בינואר 2014) ובשיעור שיוסכם בין שר האוצר לבין המוסד שיתחשב בגידול שחל בין שנת 2011 לשנת 2013 במספר מענקי האשפוז ששילם המוסד.
ג'לאל סויטאת: "תיקון לוח ב'1 בסעיף (1), בהגדרה "מענק בסיסי", במקום "11,917 שקלים חדשים" יבוא 13,884 שקלים חדשים".
ערן הכהן: יש פה תיקון ביחס לנוסח.
ערן הכהן: זה 13,884 שקלים, במקום 13,897 שקלים.
משה גפני: זה סופי?
ג'לאל סויטאת: "הסכום האמור יעודכן ביום כט' בטבת התשע"ד (1 בינואר 2014 בשיעור עליית מחיר יום אשפוז, כמשמעו בלוח ב/1, בתקופה שבין יום ט' בניסן התשע"ב (1 באפריל 2012) לעומת יום כט' בטבת התשע"ד (1 בינואר 2014).
ג'לאל סויטאת: " בסעיף (2)(א), במקום "9.539 שקלים חדשים" יבוא "11,015 שקלים חדשים" ובמקום "144,177 שקלים חדשים" יבוא 174, 754 שקלים חדשים".
משה גפני: זה מחיר סופי?
ג'לאל סויטאת: "הסכומים האמורים יעודכנו ביום כט' בטבת התשע"ד (1 בינואר 2014) בשיעור עליית מחיר יום אשפוז, כמשמעו בלוח ב'1, בתקופה שבין יום ט' בניסן התשע"ב (1 באפריל 2012) לעומת יום כט' בטבת התשע"ד (1 בינואר 2014)".
ג'לאל סויטאת: אנחנו היינו בהוראת הקבע ועכשיו אנחנו עוברים להוראת שעה.
משה גפני: בסוף ההקראה תסביר מה המשמעות?
משה גפני: כמה כסף עובר לנושא של הפגיות?
משה גפני: בעצם לזה זה מיועד, נכון?
יאיר זילברשטיין: זה 20 מיליון באופן מיידי ועוד 10 מיליון שיהפכו למעשה ל-30 מיליון החל מה-1 בינואר.
משה גפני: 20 מיליון מיידי?
משה גפני: ועוד 10 מיליון מתי?
יאיר זילברשטיין: ב-1.1.2014.
משה גפני: לא ב-2013?
יאיר זילברשטיין: לא, ב-2014.
יאיר זילברשטיין: זה היה אמור להיות 10 ועוד 10.
יאיר זילברשטיין: איחדנו את שתי העשיריות הראשונות ל-20 באופן מיידי.
יאיר זילברשטיין: זה היה אמור להיות ב-3 פעימות.
משה גפני: זה מיועד לפגיות.
יאיר זילברשטיין: זה מיועד ללידות ופגים ביחס שבהוצאה.
יאיר זילברשטיין: 80% הולך לפגים ו-20% הנותרים הולכים ללידות.
ג'לאל סויטאת: "חוק הביטוח הלאומי (הוראת שעה לעניין סעיף 32(ג2) בסעיף 32(ג2) לחוק הביטוח הלאומי – בשנת הכספים 2012 במקום הסכום האמור בו יבוא "222.5"; ב שנת הכספים 2013 במקום הסכום האמור בו יבוא "227.5".
ג'לאל סויטאת: הסכום האמור יעודכן ביום י"ט בטבת התשע"ג (1 בינואר 2013), ב שיעור עליית מחיר יום אשפוז, כמשמעו בלוח ב'1, בתקופה שבין יום ט' בניסן התשע"ב (1 באפריל 2012) לעומת יום י"ט בטבת התשע"ג (1 בינואר 2013).
ג'לאל סויטאת: בתקופה שמיום ט' בניסן התשע"ב (1 באפריל 2012) עד ליום כח' בטבת התשע"ד (31 בדצמבר 2013) ייקרא לוח ב/1 לחוק הביטוח הלאומי.
ג'לאל סויטאת: בסעיף (1) בהגדרה "מענק בסיסי", במקום "11,917" שקלים חדשים" יבוא "13,823" שקלים חדשים".
ערן הכהן: שוב פעם שימו לב, שזה לא כמו הנוסח.
ערן הכהן: זה 13,823.
ערן הכהן: אלה אותם 13 שקלים של קודם.
ערן הכהן: זה סופי.
משה גפני: אם יש שינוי בזה, לפני שאנחנו מביאים - - -
ערן הכהן: אין שינוי בזה.
ערן הכהן: אני אמשיך להקריא: "2.
ערן הכהן: בסעיף (2)(א) במקום "9,539 שקלים חדשים" יבוא "11,002 שקלים חדשים", ובמקום "144,177 שקלים חדשים" יבוא "171,811 שקלים חדשים".
ערן הכהן: תחילתו של סעיף 32)ג2) לחוק הביטוח הלאומי כנוסחו בסעיף 1 לחוק זה, ביום כט' בטבת התשע"ד (1 בינואר 2014) ואילך.
ערן הכהן: לוח ב'1 לחוק הביטוח ה לאומי, כנוסחו בסעיף 2 לחוק זה, יחול על מענק אשפוז המשתלם בעד יום כט' בטבת התשע"ד (1 בינואר 2014) ואילך.
ערן הכהן: "
משה גפני: אני מבקש לעדכן את הסכומים שאמרתם שהם סופיים כדי שיהיה בנוסח של החוק.
משה גפני: ולתקן את האיות של חודש טבת.
משה גפני: אנחנו עוברים לויכוח השני שהיה לנו.
משה גפני: אתמול היה פה השר משה כחלון שר הרווחה.
משה גפני: יש לנו את הבקשה.
משה גפני: בעקבות חקיקת החוק הזה התברר שיהיו 87 נשים שהן תיפגענה כתוצאה מחקיקת החוק הזה.
משה גפני: הן בעצם ירוויחו אבל ייפגעו בחיי היום יום.
משה גפני: מדובר ב-87 נשים מאוד מבוגרות שיכולות להיפגע.
משה גפני: הגענו להסכמה עם משרד האוצר, עם דב בארי, שאנחנו ננסח את זה באופן רך יותר ולא אגרסיבי, כמו שאני חשבתי שצריך לנסח.
משה גפני: אני מודה לך על ההסכמה.
משה גפני: אבקש להקריא את הנוסח של ההסכמה.
שגית אפיק: זה ייכנס בסעיף התחילה והתחולה.
שגית אפיק: התחילה היא ב-1.1.2013.
שגית אפיק: ייכנס סעיף תכולה שיגיד: "מי שהשתלמה לה קצבה לפי חוק הבטחת הכנסה התשמ"ה-1980, בתכוף לפני שנעשתה זכאית לקצבת זקנה לפי חוק זה, תהא זכאית להנחות המוקנות לאזרח ותיק שמקבל קצבת זקנה לנכה לפי סעיף 13א(א1) לחוק אזרחים ותיקים ולפי סעיף 31א(א) לחוק משק החשמל.
שגית אפיק: הכוונה היא להפנות להטבות שקיימות היום לפי חוק האזרחים הוותיקים, שזה הנחה בתשלומי ארנונה, הנחה בתרופות ועוד הטבות שמופיעות בתקנות האזרחים הוותיקים, הטבות לאזרח ותיק שמקבל קצבת זקנה לנכה.
שגית אפיק: כן, את אותו תשלום מופחת לפי חוק משק החשמל.
שגית אפיק: אנחנו צריכים עוד לעבוד על הניסוח.
שגית אפיק: אם במהלך הניסוח יתברר שאין צורך בהפניה לחוק משק החשמל, אנחנו נשמיט אותו, אבל אין ספק שכוונת הוועדה היא לתת את התשלום המופחת למשק החשמל.
שי סומך: יכול להיות שיצטרכו להוסיף הוראות ביצוע כי בתקנות מכוח חוק אזרחים ותיקים ובתקנות מכוח חוק משק החשמל, יש הוראות ביצוע.
שי סומך: לכן יכול להיות שבנוסח נצטרך גם - - -
משה גפני: אז תגיד עכשיו.
שי סומך: קשה לי בלוח הזמנים הזה.
שגית אפיק: איזה הוראות ביצוע יש בתקנות אזרחים ותיקים?
שי סומך: אין לי כאן את הנוסח של התקנות.
שגית אפיק: אני מחזיקה את הנוסח.
שי סומך: במידה שיש צורך, יכול להיות שיהיה צריך להפנות אליהם, אבל בחוק משק החשמל בוודאי שיש.
משה גפני: כמה זמן אתה צריך בשביל לבדוק את הזה?
שי סומך: מה לוח הזמנים?
משה גפני: קצר.
שי סומך: צריך להיות בקשר עם משרד התשתיות שהיום נקרא משרד האנרגיה והמים.
משה גפני: תוכל לעשות את זה בשעות הקרובות ממש?
משה גפני: אנחנו נמצאים בסוף מושב.
משה גפני: אני באופן כללי.
משה גפני: זה הליך חקיקה שמבחינה משפטית הוא בסדר אבל זה לא הליך שאנחנו רגילים לו כאן בוועדה.
משה גפני: הליך החקיקה נעשה אצלנו יותר מסודר, יותר ארוך.
משה גפני: למה אנחנו עושים את זה?
משה גפני: קודם אתחיל בעניין שמדובר פה בדברים שהם נכונים ברעיון הבסיסי שלהם.
משה גפני: יש פה וזאת היתה עמדת משרד המשפטים, המציאות הזאת שבה יש אי שוויון בין אישה בגיל מסוים לבין חברתה הצעירה ממנה.
משה גפני: אתם מאוד תמכתם בוועדת השרים לחקיקה, בניגוד לעמדת משרד אחר שהתנגד לזה ואפילו הגיש ערר עד שהוא הוריד את הערר.
משה גפני: לעניין הזה התווסף החלק הזה שהתברר לנו במהלך הדיונים, שיש מספר מאוד קטן של נשים, שהן נשים מבוגרות שיכול להיגרם להן נזק.
משה גפני: כוונתנו היא לטובה ובסוף אני אתחיל לקבל טלפונים מאישה בת 85 שאומרת: הרב גפני, למה עשית לי רע, לא עשיתי לך שום דבר רע.
אמנון כהן: אל תתעצבן, אדוני היושב ראש.
משה גפני: עו"ד סומך, אני צריך את ההקשבה שלך.
משה גפני: משרד המשפטים הוא קריטי בעניין הזה.
משה גפני: ספי אל תלך, יש לי כמה דברים קריטיים עם משרד המשפטים.
משה גפני: ואז ניסינו לתקן.
משה גפני: הרי זה לא כסף כי בלאו הכי הן מקבלות את זה.
משה גפני: מדובר על מספר מאוד מצומצם.
משה גפני: אני חושב שמדינה מתוקנת ומתורבתת צריכה לא להתחשב בהליך החקיקה שהוא הליך פחות תקין ממה שאנחנו רגילים, העיקר לתקן את העניין הזה.
משה גפני: אז היה דיון עם משרד האוצר לגבי הנושא של הפגיות שזה באמת דבר שהוא חשוב ואפילו גובל במדינה מסוימת בפיקוח נפש.
משה גפני: לא רציתי לפגוע במוסד לביטוח לאומי ולא רציתי לפגוע בכל האחרים ואני כועס על משרד האוצר.
משה גפני: כועס עליו ממש.
משה גפני: הדבר הוא בסדר, הוא נכון, הוא צריך להיעשות ואני משבח את משרד האוצר בחלק הזה.
משה גפני: רציתי לשים את זה בסעיף ההתאמות אבל משרד האוצר עבד לאט.
משה גפני: לצערי הרב, זאת תמונת המצב.
משה גפני: אז אמרו לי שזה חולה וזה לא מרגיש טוב והרפרנט הזה ילד.
משה גפני: התירוצים שקיבלתי היו מאוד מעניינים, אפשר היה לכתוב עליהם ספר, הגענו למצב הזה.
משה גפני: עכשיו אנחנו יכולים להגיד שנלך להליך חקיקה מסודר.
משה גפני: למה זה בוער לי?
משה גפני: זה בוער לי מכיוון שאם עד מחר זה לא יאושר במליאת הכנסת, אף אחד מאיתנו לא יודע מה הולך לקרות בפגרה וגם אני לא.
משה גפני: האם הממשלה ממשיכה בקיץ?
משה גפני: לא ממשיכה בקיץ?
משה גפני: האם אני אוכל בתחילת מושב הקיץ להביא את החוק הזה?
משה גפני: אני לא יודע, אני גם לא יודע לעצמי.
משה גפני: אם מדובר בחוק שהוא טכני – פה זה חוק שעושה טוב בשני המישורים האלה ולכן חשוב לי.
משה גפני: אני מוותר במידה מסוימת על ההליך החקיקתי שהיה צריך להיעשות.
משה גפני: אם היה לנו עוד זמן הייתי עושה עוד שבוע.
משה גפני: אין לנו את זה מכיוון שאם אנחנו לא מאשרים את זה היום, אנחנו לא יכולים לאשר את זה מחר במליאת הכנסת וזה עלול לא לקרות.
משה גפני: זה רע מאוד ואתם יודעים את זה.
משה גפני: זה הכול, זה כל הסיפור.
שי סומך: אדוני, זה ברור לי לחלוטין.
שי סומך: אני לא מבקש לעכב את ההחלטה.
משה גפני: היות ובנושאים החברתיים אתה מאוד ער לעניין הזה ומאוד רגיש לעניין הזה, אז אני אומר לך שבלוחות הזמנים תשתדל לעשות את זה כמה שיותר מהר.
שגית אפיק: שי, צריך לקחת בחשבון שהם קיבלו את ההטבות האלה קודם לכן.
שגית אפיק: זאת אומרת, שהן עמדו באותן הוראות ביצוע שנדרשו מהן ואם היה צריך להגיש מסמכים הן כבר הגישו אותן.
שי סומך: אני מבקש להסמיך את הלשכה המשפטית להוסיף במידה ותתעורר - - -
שגית אפיק: בסדר גמור ונעבוד מהר.
משה גפני: אמרתי את זה אתמול ואני חוזר ואומר גם היום.
משה גפני: אני 23 שנה בכנסת.
משה גפני: אני לא זוכר חוק אחד שהתקבל שיחול על מישהו בגיל 83.
משה גפני: עכשיו זה עדיין 82 אבל החוק יחול מה-1.1.2013.
משה גפני: זאת לא אוכלוסיה צעירה, זאת אוכלוסיה מבוגרת.
משה גפני: אם אנחנו הולכים לשנות משהו, אם אנחנו הולכים לעשות משהו אז אנחנו בבעיה.
משה גפני: יש גם את התוספת של הפגיות.
משה גפני: אנחנו מסמיכים את הלשכה המשפטית לשנות, אם אכן יצטרכו להוסיף הוראות ביצוע או משהו מהסוג הזה.
שי סומך: יכול להיות לגבי מידע, העברת מידע.
משה גפני: מי בעד אישור הרביזיה ירים את ידו?
משה גפני: הרביזיה אושרה.
משה גפני: אני חוזר לחוק עצמו.
משה גפני: הצעת חוק הביטוח הלאומי (תיקון מס' 7)(תיקון מס' 2)(זכאות לקצבת זקנה לעקרת בית ולאלמנה בת קצבה שמלאו להן 82 שנים), התשע"ב-2012.
משה גפני: אני מבקש להצביע על החוק הזה לקריאה שנייה ושלישית עם התיקונים שנעשו במהלך הדיון בוועדה גם לגבי מה שנאמר פה קודם, לגבי התיקונים שנעשו, כפי שהוצגו על-ידי עורך דין ג'לאל סויטאת וכפי שהוקראו על-ידי היועצת המשפטית של הוועדה.
משה גפני: אנחנו מסמיכים את הלשכה המשפטית, אם אכן יצטרכו להוסיף ולשנות בעניין הזה של הוראות הביצוע.
שרה זילברשטיין-היפש: בתור מעריצה ותיקה שלך, כבוד הרב, אני מבקשת להביע את הערכתנו על ההשקעה שלך ב-87 אזרחיות ותיקות.
משה גפני: על סדר היום צו הבלו על דלק (פטור והישבון) (הוראת שעה מס' 2) (תיקון), התשע"ב-2012 וצו תעריף המכס והפטורים ומס קניה על טובין (הוראת שעה מס' 12) (תיקון), התשע"ב-2012.
ערן יעקב: אנחנו מביאים כאן הארכת צו שנוצר בעקבות משבר הגז שפקד אותנו עקב אותם פיצוצים וחוסר יכולת לספק גז טבעי לייצור חשמל.
ערן יעקב: זה יצר עלייה משמעותית במחיר החשמל כתוצאה מתמהיל דלקים שונה.